Folketing
2003-04-30

De konklusioner må stå fuldstændig for hr. Villy Søvndals egen regning. Jeg kan ikke på nogen som helst måde bekræfte hr. Villy Søvndals fremstilling af sagerne. Jeg vil bare gentage, at i regeringens aftale med amterne for 2003 blev der aftalt en udgiftsramme, som giver plads til en udgiftsvækst på sundhedsområdet og det sociale område, to områder, som i aftalen bliver betegnet som højt prioriterede områder. Så kan jeg i øvrigt oplyse, at det indgår i aftalen med amterne, at der skal udarbejdes en handlingsplan for botilbud til handicappede, og den forventes færdig omkring sommerferien.